производители от Съюза на пазара на Съюза по време на разследвания период. Разликите, получени от това сравнение, бяха изразени като процент от среднопретеглената CIF стойност на вноса.
 (561)
 В коментарите си относно окончателното разгласяване групата FTT заяви, че при установяване на подбиването и занижаването не следва да се приспадат ПОАР и печалбата на свързаните с нея вносители в Съюза. Във връзка с това тя се позова на решенията на Съда по Jindal и Hansol (дело T-301/16, Jindal Saw Ltd и Jindal Saw Italia SpA/Европейска комисия и дело T-383/17, Hansol Paper Co. Ltd/Европейска комисия). Такъв следва да бъде по-специално случаят, когато продажните цени на промишлеността на Съюза включват не само преките продажби от производствените единици, но и продажбите чрез свързани търговски дружества. Освен това групата ZTT, също позовавайки се на случая Jindal, заяви, че при установяване на подбиването на цените Комисията трябва да гарантира, че сравнението между експортните цени и продажните цени на промишлеността на Съюза се извършва на едно и също ниво на търговия. Освен това беше заявено, че дори ако целевата цена за изчисляване на равнището на отстраняване на вредата е изчислена въз основа на производствените разходи плюс целевата печалба, не е ясно дали разходите са включвали и ПОАР или печалбата на свързаните търговски субекти на промишлеността на Съюза. Беше изтъкнато, че тъй като ПОАР и печалбата са приспаднати от експортната цена на групата ZTT, по подобен начин ПОАР и печалбата се приспадат от търговските дружества на производителите на КОВ от Съюза.
 (562)
 Когато става въпрос за елементите, вземани предвид при изчисляване на подбиването на цените (по-специално експортната цена), Комисията трябва да определи първата точка, в която има (или може да има) конкуренция с производителите от Съюза на пазара на Съюза. Тази точка на практика е покупната цена на първия несвързан вносител, тъй като това дружество принципно разполага с избора да се снабдява или от промишлеността на Съюза, или от чуждестранни доставчици. В този случай цената на вноса за някои от експортните продажби не може да бъде приета за достоверна, тъй като производителят износител и вносителят са свързани лица. Поради това с цел да се определи надеждна цена на вноса между несвързани лица при справедливи пазарни условия, тя трябва да бъде формирана, като за отправна точка се използва цената за препродажба на свързания вносител за първия независим клиент. За целта са относими правилата за формиране на експортната цена съгласно член 2, параграф 9 от основния регламент, които се прилагат по аналогия, подобно на приложимостта им по отношение на определяне на експортната цена за целите на дъмпинга. Прилагането по аналогия съгласно член 2, параграф 9 от основния регламент позволява определянето на цена, която е напълно сравнима с цената, която се използва при прегледа на продажбите, извършени за несвързани клиенти, и е сравнима също така с продажните цени на промишлеността на Съюза. Поради това, за да се даде възможност за извършване на обективно сравнение, е обосновано от цената за препродажба за несвързани клиенти, начислявана от свързания вносител, да бъдат приспаднати ПОАР и печалбата, за да се получи надеждна цена.
 (563)
 Такова